HR
L 128/60
Službeni list Europske unije
15.5.2023.
PROVEDBENA UREDBA KOMISIJE (EU) 2023/949 оd 12. svibnja 2023. o odobravanju stavljanja na tržište željezova kazeinata iz mlijeka kao nove hrane i o izmjeni Provedbene uredbe (EU) 2017/2470 (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015.
o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br.
1852/2001 (1), a posebno njezin članak 12. stavak 1.,
budući da:
(1)
Uredbom (EU) 2015/2283 predviđeno je da se samo nova hrana koja je odobrena i uvrštena na Unijin popis nove hrane smije stavljati na tržište u Uniji.
(2)
U skladu s člankom 8.
Uredbe (EU) 2015/2283 Provedbenom uredbom Komisije (EU) 2017/2470 (2) utvrđen je Unijin popis nove hrane.
(3)
Društvo Société des Produits Nestlé S.A. („podnositelj zahtjeva”) Komisiji je 16. lipnja 2020. podnijelo zahtjev u skladu s člankom 10. stavkom 1.
Uredbe (EU) 2015/2283 za stavljanje željezova proteinata iz mlijeka, to jest kompleksa željeza s kazeinom dobivenim iz mlijeka goveda stabiliziranog fosfatom, na tržište Unije kao nove hrane.
Podnositelj zahtjeva zatražio je da se željezov proteinat iz mlijeka upotrebljava kao izvor željeza u mlijeku i mliječnim proizvodima u prahu, bezalkoholnim pićima koja se stavljaju na tržište u vezi s fizičkom aktivnošću, pripravcima za napitke od kakaa u prahu, nadomjescima za kavu na bazi slada u obliku praha ili tekućine, žitnim pločicama, rezancima osim staklenih rezanaca, temeljcu u kocki ili granulama, zamjenama za jedan obrok pri redukcijskoj dijeti, zamjeni za cjelodnevnu prehranu pri redukcijskoj dijeti kako je definirana u članku 2.
Uredbe (EU) br.
609/2013 Europskog parlamenta i Vijeća (3), hrani za posebne medicinske potrebe kako je definirana u članku 2.
Uredbe (EU) br.
609/2013, osim hrane za dojenčad i malu djecu, te u dodacima prehrani kako su definirani u članku 2.
Direktive 2002/46/EZ Europskog parlamenta i Vijeća (4) namijenjenima općoj populaciji, osim dojenčadi i male djece.
Predložene razine upotrebe u dodacima prehrani navedene u zahtjevu iznosile su do 700 mg dnevno, što odgovara do 14 mg željeza dnevno.
Podnositelj zahtjeva također je predložio da se dodaci prehrani koji sadržavaju željezov proteinat iz mlijeka ne bi smjeli upotrebljavati ako se isti dan konzumira druga hrana kojoj je dodan željezov proteinat iz mlijeka.
(1) SL L 327, 11.12.2015., str. 1.
(2) Provedbena uredba Komisije (EU) 2017/2470 оd 20. prosinca 2017.
o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).
(3) Uredba (EU) br.
609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti te o stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br.
41/2009 i (EZ) br.
953/2009 (SL L 181, 29.6.2013., str. 35.).
(4) Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).